Slovenska kronika, 24.8.2018


Naslov: Pred gradnjo HE Mokrice se spet nekaj zatika
Napoved za voditelja:

Po treh letih intenzivnih prizadevanj družba HE na spodnji Savi še vedno nima okoljevarstvenega soglasja za HE Mokrice. Zdaj je bilo to končno objavljeno, vendar to še ne bo začelo veljati, saj so prejeli eno pritožbo. V Posavju, ki gradnjo HE podpirajo, saj si s tem zagotavljajo tudi poplavno varnost ob reki Savi, Krki in Sotli, so seveda ogorčeni. Želijo si namreč, da bi se gradnja mokriške HE, ki naj bi stala 177 milijonov evrov, čimprej pričela, tako da bo veriga HE v celoti dokončana.
H1: Družba Hidro elektrarne na Spodnji Savi še vedno nima okoljevarstvenega soglasja
H2: Gradnja HE Mokrice bo stala 177 mio evrov, njen energetski del 102 mio evrov
H3: Z verigo HE na spodnji Savi Posavci pridobivajo tudi protipoplavno zaščito
T- Iz Brežic GORAN ROVAN /

X- Snemalec in montažer Sebastijan Ajdišek /

Vlade, ki je HE Mokrice letos le umestila v načrt razvojnih programov, je pred dnevi Infri odobrila dodaten denar, ki bi omogočil začetek gradnje zadnje v verigi petih HE na spodnji Savi.

T- VOJKO SOTOŠEK /

X- direktor JP Infra /

»Slabih dva pa pol milijona torej dodanih, če se tako izrazim v naš poslovni načrt z namenom pričetje z aktivnostmi na HE Mokrice. To pomeni, da bomo začel z odkupom zemljišč z enim delom, z drugim delom teh financ pa bomo pokrival stroške projektiranja infrastrukturnih ureditev in naprav ob tej elektrarni.«
Ponovno pa se je zataknilo pri pridobitvi okoljevarstvenega soglasja, saj je bila podana pritožba. V brežiški občini, kjer od tega projekta pričakujejo predvsem protipoplavno zaščito več vasi, so seveda ogorčeni.
T- IVAN MOLAN /

X- župan občine Brežice /

»Za občino Brežice je to izjemno nerazumljivo dejstvo. Dejstvo je, da z HE naj bi se uredila še poplavna varnost teh vasi in to pomeni samo, da vsako jesen, spomlad bojo ljudje še naprej živel v strahu, kdaj jih bom ponovno poplavila voda. In jest samo pričakujem, da se začne resno gradit te HE.«
V družbi HE na Spodnji Savi kljub temu že pripravljajo razpise za nakup opreme, saj so roki izdelave in dobave nekoliko daljši. Kljub temu pa upajo, da se bodo gradbena dela za to elektrarno začela aprila prihodnje leto, končala pa julija 2022.
